Diari Oficial de la Generalitat Valenciana


Sumari del DOGV 4936, del 01-02-2005 (2005/866)

DECRET 18/2005, de 28 de gener, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada Riberas del Río Tuéjar, situada en els termes municipals de Tuéjar, Chelva, Calles i Domeño i que pertany a la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4936

Data del DOGV
:   01-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/866


Data del document
:   28-01-2005

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Domeño
    * Calles
    * Tuéjar
    * Chelva
    * muntanya de l'estat

DECRET 18/2005, de 28 de gener, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada Riberas del Río Tuéjar, situada en els termes municipals de Tuéjar, Chelva, Calles i Domeño i que pertany a la Generalitat. [2005/A866]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei Forestal de la Comunitat Valenciana, aprovat per Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la Província de València de la forest denominada Riberas del Río Tuéjar, i s'han justificat plenament les circumstàncies que el motiven, per la qual cosa cal dictar el corresponent decret.
  
Per raó d'això, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 28 de gener de 2005,
  
DECRETE
  
Article 1
  
Es declara d'utilitat pública la forest denominada Riberas del Río Tuéjar, propietat de la Generalitat, d'una superfície de 29,86 hectàrees, que correspon a les finques inscrites en el Registre de la Propietat de Chelva en el tom 40, llibre 3, foli 102, finca 427, inscripció 1a, tom 37, llibre 13, foli 222, finca 1900, inscripció 1a, tom 36, llibre 3, foli 130, finca 457, inscripció 1a i tom 34, llibre 2, foli 109, finca 241, inscripció 1a.
  
Article 2
  
S'inclou en el Catàleg de Forests d'Utilitat Pública de la Província de València la forest Riberas del Río Tuéjar, amb el número 178, de la forma següent:
  
Província: València.
  
Partit judicial: Llíria.
  
Termes municipals: Tuéjar, Chelva, Calles i Domeño.
  
Nom: Riberas del Río Tuéjar.
  
Número: 178.
  
Pertinença: Generalitat.
  
Límits: nord, forest d'utilitat pública número 51 Lomas del Chinchel, forest d'utilitat pública número 52 La Sierra, forest d'utilitat pública número 45 Los Rodenos, forest d'utilitat pública número 61 El Monte i propietats particulars; est, forest d'utilitat pública número 61 El Monte i propietats particulars; sud, forest d'utilitat pública número 52 La Sierra i propietats particulars; i oest, forest d'utilitat pública número 61 El Monte i propietats particulars.
  
Cabuda pública: 29,86 hectàrees.
  
Cabuda total: 59,45 hectàrees.
  
DISPOSICIÓ FINAL
  
El present decret tindrà efectes des de l'endemà de la publicació en el Diari Oficial de la Generalitat Valenciana.
  
Contra el present decret, els interessats poden interposar recurs contenciós administratiu en el termini de dos mesos, comptadors a partir del dia següent a la publicació d'aquest decret, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 28 de gener de 2005
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,